**Η Εύα (Ευαγγελία) Χαντάβα** είναι Ελληνίδα επαγγελματίας παίκτρια βόλεϊ.

Καριέρα
-------

Γεννήθηκε στα Γρεβενά (26.10.1990) και ξεκίνησε την καριέρα της στο βόλεϊ σε ηλικία 7 ετών, παίζοντας για το Γυμναστικό Σύλλογο Γρεβενών (Γ.Σ.Γ.). Το 2005, σε ηλικία 15 ετών, η Ευαγγελία Χαντάβα έκανε το πρώτο μεγάλο βήμα στην καριέρα της, όταν ξέφυγε από το τοπικό επίπεδο ανταγωνισμού και βρέθηκε να αγωνίζεται στην Α1 με τον Ηρακλή Θεσσαλονίκης (2005-2009), ενω παραλληλα αρχισε να φοιτά στο Αριστοτέλειο Κολλέγιο με το οποιο κατέκτησε 3 σερί πανελληνιους τίτλους Λυκείων (2006, 2007, 2008). Κατά την παραμονή της στην ομάδα του Ηρακλή, της δόθηκε η ευκαιρία σε ηλικία μόλις 16 ετών, να αγωνιστεί με την Εθνική Ελλάδος πετοσφαίρισης γυναικών για πρώτη φορά.

Μετά από αυτό και για τις επόμενες δύο σεζόν (2009-11) υπέγραψε συμβόλαιο με τον Ολυμπιακό. Στις 16 Απριλίου 2011 κέρδισε το Κύπελλο Ελλάδος στο νησί της Σάμου παίζοντας για την ομάδα του Ολυμπιακού, το παρθενικό τρόπαιο του συλλόγου στο βόλεϊ γυναικών και ψηφίστηκε MVP. Μετά από μια επιτυχημένη χρονιά για τον σύλλογο και για την ίδια, ακολούθησε ένα ακόμη σημαντικό βήμα στην καριέρα της, η υπογραφή συμβολαίου με την Terre Verdiane Fontanellato (2η κατηγορία Ιταλίας) για την περίοδο 2011-2012. Την επόμενη σεζόν, μετακόμισε στη Σμύρνη όπου υπέγραψε μονοετές συμβόλαιο (2012-2013) με την ομάδα της Karşıyaka SK Izka (2η κατηγορία Τουρκίας), βλέποντας την ομάδα της να προκρίνεται στο final 4 του τουρκικού κυπέλλου. Ήταν η πρώτη φορά στην ιστορία του τουρκικού βόλεϊ που μία ομάδα της δεύτερης κατηγορίας κέρδισε ομάδα της πρώτης και έπαιξε στο final 4 του τουρκικού κυπέλλου εναντίον της Vakifbank, Galataserray και Excazibasy. Η Karşıyaka SK Izka κατέλαβε την 4η θέση. Για την σεζόν που ακολούθησε, η Εύα επέστρεψε στην Ελλάδα και αγωνίστηκε για την ομάδα του Φ.Ο. Βριλησσίων (Α1 κατηγορία Ελλάδας). Οι επιδόσεις της ήταν πολύ καλές και πήρε το βραβείο πολυτιμότερης παίκτριας της χρονιάς 2013-2014. Μετά από αυτό, άνοιξε μια μεγάλη πόρτα στο χώρο του βόλεϊ για την καριέρα της, όταν το 2014-2015, υπέγραψε για τη Λοκομοτίβ Μπακού (1η κατηγορία Αζερμπαϊτζάν). Από το 2018 έως και το 2020 αγωνιζόταν με την ομάδα του Π.Α.Ο.Κ. Τις σεζόν 2020-21 και 2021022 αγωνίστηκε στην Α1 Volley League της χώρας μας με την ομάδα του Παναθηναϊκού Α.Ο. με την οποία κατέκτησε το Πρωτάθλημα και το Κύπελλο Ελλάδος τη δεύτερη χρονιά.

Ομάδες
------

* 2022- : Ιαπωνία Gunma Green Wings
* 2020-2022: Ελλάδα Παναθηναϊκός Α.Ο.
* 2018-2020: Ελλάδα Π.Α.Ο.Κ.
* 2017-2018: Ινδονησία Bandung Bank BJB Pakuan
* 2016-2017: Βραζιλία Φλουμινένσε
* 2015-2016: Ρουμανία CSM Târgoviște
* 2014-2015: Αζερμπαϊτζάν Lokomotiv Baku
* 2014: Ταϊλάνδη Nakhonnon VC,Nakhonnon 3BB
* 2013-2014: Ελλάδα Φ.Ο. Βριλησσίων
* 2012-2013: Τουρκία Karsiyaka
* 2011-2012: Ιταλία Terre Verdiane Fontanellato
* 2009-2011: Ελλάδα Ολυμπιακός
* 2005-2009: Ελλάδα Ηρακλής Θεσσαλονίκης
* 1997-2005: Ελλάδα Γ. Σ. Γρεβενών

Τίτλοι
------

* 1 Πρωτάθλημα Ελλάδας: 2022
* 2 Κύπελλα Ελλάδας: 2011, 2022
* 1 Κύπελλο Ρουμανίας: 2016

Βραβεία
-------

* (2022) κυπελλούχος (1η θέση), στο ελληνικό πρωτάθλημα με την ομάδα του Παναθηναϊκού
* (2016) κυπελλούχος (1η θέση), στο ρουμανικό Πρωτάθλημα με την ομάδα της CSM Targoviste
* (2014) **MVP** του πρωταθλήματος - Φ.Ο. Βριλησσίων (Ελλάδα)
* (2011) Πρώτη θέση στον ελληνικό Τελικό του Κυπέλλου με τον Ολυμπιακό – **MVP**
* (2009) Δεύτερη θέση στον ελληνικό Τελικό του Κυπέλλου με τον Ηρακλή Θεσσαλονίκης - **MVP** των Γυναικών All Star Game
* (2006) 8η θέση στο Παγκόσμιο Σχολικό Πρωτάθλημα της Ομοσπονδίας στην πόλη Porec της Κροατίας
* (2005-2008) Τρία σχολικά πρωταθλήματα με το Αριστοτέλειο Κολέγιο Θεσσαλονίκης
* (2005-2009) Δύο Πρωταθλήματα κορασίδων U19 και ένα U17.

Παραπομπές
----------

1. ↑  www.worldofvolley.com/wov-community/players/84703.html.
2. ↑  (Αγγλικά) *CEV people database*. 2599. Ανακτήθηκε στις 6  Μαΐου 2022.
3. ↑  Terre Verdiane Volley scommette sulla greca Eva Chantava
4. ↑  Δημήτρης Στάμος. «Το πανελλήνιο σχολικό πρωτάθλημα Λυκείων βόλεϊ κοριτσιών: Oμάδες και παίκτριες που πρωταγωνίστησαν τα τελευταία 35 χρόνια». sportcyclades.gr. Ανακτήθηκε στις 15 Σεπτεμβρίου 2022.